האנס גינתר אדולף פרדיננד "הנס" פון קלוגה
Günther Adolf Ferdinand “Hans” von Kluge
האנס גינתר פון קלוגה (בגרמנית: Günther von Kluge;‏ 30 באוקטובר 1882 - 19 באוגוסט 1944) שירת כגנרל-פלדמרשל בוורמאכט בזמן מלחמת העולם השנייה, והיה מעורב בקשר העשרים ביולי לרציחתו של אדולף היטלר. לאחר כישלון הקשר התאבד, ולפי גרסה אחרת נרצח בידי ה-אס אס.
עם פרוץ מלחמת העולם השנייה, פיקד פון קלוגה על הארמייה הרביעית ולחם עימה במהלך הפלישה לפולין כחלק מקבוצת ארמיות צפון. ב-30 בספטמבר 1939 קיבל פון קלוגה את עיטור צלב האבירים של צלב הברזל, ולמחרת הועלה לדרגת גנרל אוברסט. במהלך המערכה על צרפת בשנת 1940 הוביל פון קלוגה את הארמייה שלו, שמנתה 14 דיוויזיות, במסע המלחמה דרך יער הארדנים, כחלק מקבוצת ארמיות A. תחתיו שירתו כפקודים מפקדים שזכו לשם במערכות אחרות במלחמת העולם השנייה כגנרל הרמן הות שהיה מפקד הקורפוס הממונע ה-15, ולאחר מכן קיבל את הפיקוד על ארמיית הפאנצר הרביעית, וכגנרל ארווין רומל שהיה מפקד דיביזיית הפאנצר ה-7, שהיוותה חלק מן הקורפוס של הות. הצלחתו של פון קלוגה במסע מלחמה זה הביאה להענקת דרגת גנרלפלדמרשל ב-19 ביולי 1940.
פון קלוגה שיתף פעולה עם הגנרל הנינג פון טרסקו, מראשי הקושרים כנגד היטלר, שהיה ראש מטהו בקבוצת ארמיות מרכז. הוא שיתף פעולה עם טרסקו בנסיונותיו לרצוח את היטלר. טרסקו היה בעל השפעה על פון קלוגה, והפגיש אותו עם אישים מרכזיים בתנועת ההתנגדות כקרל פרידריך גרדלר. בתחילת 1943 תיאם מטהו של קלוגה ביקור של היטלר, במהלכו התכוון פון טרסקו להרגו. פון קלוגה לא אישר את ההתנקשות בעת הביקור, ופון טרסקו הטמין במטוסו של היטלר פצצה. הפצצה לא התפוצצה, והיטלר ניצל.
אוחזר מתוך "https://he.wikipedia.org/w/index.php?title=גינתר_פון_קלוגה&oldid=19237206"	קטגוריות: גנרלים ברייכסווהרקושרי קשר ה-20 ביוליגנרל-פלדמרשלים בוורמאכטגרמנים שנהרגו במלחמת העולם השנייהמעוטרי צלב הברזלמתאבדים: אנשי צבא גרמניםמעוטרי צלב האבירים עם עלי אלון וחרבותמפקדי ארמיות גרמניות במלחמת העולם השנייהחיילי הרייכסווהראנשי צבא גרמנים במלחמת העולם הראשונהקטגוריה מוסתרת: דפים עם שנות חיים שלא תואמים את ויקינתונים	תפריט ניווט
EnglishالعربيةБългарскиCatalàČeštinaDanskDeutschΕλληνικάEspañolفارسیSuomiFrançaisMagyarItaliano日本語ქართული한국어LatviešuBahasa MelayuNederlandsNorsk bokmålPolskiPortuguêsRomânăРусскийSlovenčinaSlovenščinaСрпски / srpskiSvenskaTürkçeТатарча/tatarçaУкраїнськаTiếng Việt中文	עריכת הקישורים	נערך לאחרונה ב־13:20, 4 בספטמבר 2016.